
Suvestinė redakcija nuo 2017-02-09

Įsakymas paskelbtas: TAR 2016-11-16, i. k. 2016-26883


LIETUVOS RESPUBLIKOS KRAŠTO APSAUGOS
MINISTRAS

ĮSAKYMAS
DĖL KRAŠTO APSAUGOS MINISTRO 2013 M. GRUODŽIO 31 D. ĮSAKYMO NR. V-1200 „DĖL VYRIAUSYBINIŲ RYŠIŲ CENTRO PRIE KRAŠTO APSAUGOS MINISTERIJOS NUOSTATŲ IR STRUKTŪROS PATVIRTINIMO“ PAKEITIMO

2016 m. lapkričio 14 d. Nr. V-1035
Vilnius


. P a k e i č i u Lietuvos Respublikos krašto apsaugos ministro 2013 m. gruodžio 31 d. įsakymą Nr. V-1200 „Dėl Vyriausybinių ryšių centro prie Krašto apsaugos ministerijos nuostatų ir struktūros patvirtinimo“: 
. Pakeičiu nurodytuoju įsakymu patvirtintus Vyriausybinių ryšių centro prie Krašto apsaugos ministerijos nuostatus:
. Pakeičiu 1 punktą ir jį išdėstau taip:
„. Vyriausybinių ryšių centras prie Krašto apsaugos ministerijos (toliau – VRC prie KAM) yra įstaiga prie ministerijos, kurios paskirtis – įgyvendinti valstybės įslaptintos informacijos apsaugos politiką įslaptintos informacijos ryšių ir informacinių sistemų (toliau – ĮIRIS), taip pat nacionalinio saugumo ir gynybos tikslams naudojamų elektroninių ryšių, jų plėtros ir saugumo srityse.“
.	 Pakeičiu 8.1 papunktį ir jį išdėstau taip:
„. įgyvendinti valstybės įslaptintos informacijos apsaugos politiką ĮIRIS srityje;“.
. Pakeičiu 9 punktą ir jį išdėstau taip:
„. Įgyvendindamas 8.1 papunktyje nurodytą tikslą, VRC prie KAM:
.	 atlieka Saugumo priežiūros tarnybos funkcijas: 
. jei paslapčių subjektuose neįsteigta žinybinė saugumo priežiūros tarnyba, vertina jų ĮIRIS nuostatų ir specifikacijų (išskyrus techninių sprendimų), jų pakeitimų projektų, dokumentų, reikalingų leidimui naudoti ĮIRIS gauti, atitiktį teisės aktų nustatytiems reikalavimams;
. jei paslapčių subjektuose neįsteigta žinybinė saugumo priežiūros tarnyba, vertina jų ĮIRIS atitiktį Lietuvos Respublikos, Europos Sąjungos ir tarptautinių organizacijų nustatytiems ĮIRIS saugumo reikalavimams;
. jei paslapčių subjektuose neįsteigta žinybinė saugumo priežiūros tarnyba, išduoda leidimus naudoti ĮIRIS;
. administruoti žinybinių saugumo priežiūros tarnybų registrą;
. koordinuoja žinybinių saugumo priežiūros tarnybų veiklą, susijusią su ĮIRIS apsaugos priežiūra ir leidimų naudoti ĮIRIS išdavimu;
. teikia metodines rekomendacijas ĮIRIS nuostatų, specifikacijų, dokumentų, reikalingų leidimui naudoti ĮIRIS gauti, rengimo klausimais;
.	vykdo ir kitas teisės aktuose nustatytas Saugumo priežiūros tarnybos funkcijas;
.	atlieka Nacionalinės komunikacijų apsaugos tarnybos funkcijas:
.	tvirtina kriptografinius metodus ir produktus, administruoja Leistinų naudoti Lietuvos Respublikoje kriptografinių priemonių sąrašą;
.	vertina ĮIRIS nuostatų, specifikacijų, jų pakeitimų projektų techninių sprendimų atitiktį nustatytiems teisės aktų reikalavimams;
.	konsultuoja, teikia metodines rekomendacijas įslaptintos informacijos apsaugos, ĮIRIS priemonių taikymo ir kitais su įslaptintos informacijos apsauga ĮIRIS susijusiais klausimais;
.	prižiūri, kaip paslapčių subjektai, jiems pavaldžios ar jų reguliavimo sričiai priskirtos įstaigos, įmonės, taip pat tiekėjai laikosi Lietuvos Respublikos Vyriausybės nustatytų ĮIRIS telekomunikacijų apsaugos reikalavimų, o nustatęs šių reikalavimų laikymosi pažeidimų, teikia dėl jų išvadas ĮIRIS valdytojui;
.	atlieka ir kitas teisės aktuose nustatytas Nacionalinės komunikacijų apsaugos tarnybos funkcijas; 
.	atlieka Nacionalinės šifrų paskirstymo tarnybos funkcijas: 
.	administruoja kriptografines priemones, naudojamas Lietuvos Respublikos įslaptintai informacijai, užsienio valstybių, Europos Sąjungos ir tarptautinių organizacijų, išskyrus Šiaurės Atlanto sutarties organizacijos, Lietuvos Respublikai Vyriausybinių ryšių centro prie Krašto apsaugos ministerijos ĮIRIS ir ĮIRIS, kurių valdytojai nepriklauso krašto apsaugos sistemai, perduotai įslaptintai informacijai apdoroti ar perduoti;
.	administruoja kriptografines priemones, naudojamas ĮIRIS Europos Sąjungos Lietuvos Respublikai perduotai įslaptintai informacijai apdoroti ar perduoti;
.	prižiūri 9.3 papunktyje nurodytų ĮIRIS valdytojų kriptografinių priemonių administravimo padalinius;
.	pagal kompetenciją atlieka ir kitas teisės aktuose nustatytas Nacionalinės šifrų paskirstymo tarnybos funkcijas;
.	pagal kompetenciją atlieka institucijos, užtikrinančios Lietuvos Respublikos įslaptintos informacijos, užsienio valstybių, Europos Sąjungos ir tarptautinių organizacijų Lietuvos Respublikai perduotos įslaptintos informacijos, apdorojamos ar perduodamos ĮIRIS, apsaugą nuo elektromagnetinio spinduliavimo (toliau – TEMPEST), funkcijas:
.	 nustato įrangos, apdorojančios ir (arba) perduodančios įslaptintą informaciją, apsaugos nuo TEMPEST (toliau – įranga) lygį;
.	 sertifikuoja įrangą;
.	prižiūri, kaip paslapčių subjektai ir jiems pavaldžios ar jų reguliavimo sričiai priskirtos įstaigos ir įmonės, jų tiekėjai, naudojantys sertifikuotą įrangą, laikosi įslaptintos informacijos apsaugos nuo TEMPEST reikalavimų;
.	 vertina ir sertifikuoja TEMPEST laboratorijas, prižiūri, ar jų atliekami matavimai vykdomi vadovaujantis nustatytais teisės aktų reikalavimais;
.	 teikia rekomendacijas, konsultuoja paslapčių subjektus, jiems pavaldžias ar jų reguliavimo sričiai priskirtas įstaigas ir įmones, jų tiekėjus pagal 9.4 papunktyje nustatytą kompetenciją;
.	pagal kompetenciją atlieka ir kitas teisės aktuose nustatytas institucijos, užtikrinančios Lietuvos Respublikos įslaptintos informacijos, užsienio valstybių, Europos Sąjungos ir tarptautinių organizacijų Lietuvos Respublikai perduotos įslaptintos informacijos, apdorojamos ar perduodamos ĮIRIS, apsaugą nuo TEMPEST, funkcijas;
.	 atlieka Vyriausybės įgaliotos institucijos funkcijas įslaptintos elektroninės informacijos kriptografinės apsaugos srityje:
.	vadovaudamasis Lietuvos Respublikos, Europos Sąjungos, NATO teisės aktais, Lietuvos Respublikos ir visuotinai pripažintais standartais, taip pat kitais teisės aktais, nustato privalomai sertifikuojamus įslaptintos elektroninės informacijos kriptografinės apsaugos objektus;
.	tvirtina reglamentus ir kitus teisės aktus, nustatančius privalomuosius reikalavimus privalomai sertifikuojamoms įslaptintos elektroninės informacijos kriptografinės apsaugos priemonėms;
.	nustato privalomai sertifikuojamų įslaptintos elektroninės informacijos kriptografinės apsaugos priemonių atitikties įvertinimo tvarką;
.	paskiria ir paskelbia privalomai sertifikuojamų įslaptintos elektroninės informacijos kriptografinės apsaugos priemonių atitikties įvertinimo bandymų laboratorijas, sertifikavimo ir kontrolės įstaigas, teisės aktų nustatyta tvarka sustabdo ar panaikina joms suteiktus įgaliojimus;
.	 pagal kompetenciją atlieka ir kitas teisės aktuose nustatytas Vyriausybės įgaliotos institucijos funkcijas įslaptintos elektroninės informacijos kriptografinės apsaugos srityje;
.	atlieka kompetentingos institucijos, atsakingos už Galileo programos pagrindu sukurtos pasaulinės navigacijos palydovų sistemos paslaugos valstybės institucijoms ir įstaigoms teikimą, funkcijas;
. pagal kompetenciją rengia teisės aktų projektus ir kitus dokumentus, reglamentuojančius įslaptintos informacijos, apdorojamos ir perduodamos ĮIRIS, apsaugos reikalavimus, ar prisideda prie jų rengimo.“
. Pakeičiu 10 punkto pirmąją pastraipą ir ją išdėstau taip:
„.	Įgyvendindamas 8.2 papunktyje nurodytą tikslą, VRC prie KAM:“.
.	Pripažįstu netekusiu galios 10.1 papunktį.
.	Pakeičiu 10.6 papunktį ir jį išdėstau taip:
„. projektuoja, įrengia ir administruoja tarpžinybines ĮIRIS, įgyvendina įslaptintos informacijos apsaugą užtikrinančias technines priemones;“.
.	Papildau 10.8 papunkčiu:
„. projektuoja ir įrengia KAS ĮIRIS kabelines ryšių linijas.“
.	Pakeičiu 11 punkto pirmąją pastraipą ir ją išdėstau taip:
„. Įgyvendindamas 8.3 papunktyje nurodytą tikslą, VRC prie KAM:“.
.	Pakeičiu 11.3 papunktį ir jį išdėstau taip:
„. organizuoja ir vykdo centralizuotus prekių, paslaugų ir darbų, reikalingų elektroninėms apsaugos sistemoms įrengti KAS institucijose ir jų techninei priežiūrai vykdyti, pirkimus.“
.	Pakeičiu 17 punktą ir jį išdėstau taip:
„. VRC prie KAM vadovauja direktorius, statutinis valstybės tarnautojas, kurį ketverių metų kadencijai Lietuvos Respublikos civilinės krašto apsaugos tarnybos statuto nustatyta tvarka skiria į pareigas ir atleidžia iš jų ar perkelia į kitas pareigas krašto apsaugos ministras. VRC prie KAM direktorius gali būti skiriamas eiti pareigas ne daugiau kaip dvi kadencijas iš eilės. VRC direktorius yra tiesiogiai pavaldus krašto apsaugos ministrui. Laikinai nesant direktoriaus, jo funkcijas atlieka direktoriaus pavaduotojas, o kai ir pavaduotojas laikinai negali vykdyti direktoriaus funkcijų, jį pavaduoja krašto apsaugos ministro paskirtas VRC prie KAM padalinio vadovas.“
.	Pakeičiu 18 punktą ir jį išdėstau taip:
„. VRC prie KAM direktorius turi pavaduotoją, statutinį valstybės tarnautoją, kurį Lietuvos Respublikos civilinės krašto apsaugos tarnybos statuto nustatyta tvarka skiria į pareigas ir atleidžia iš jų krašto apsaugos ministras. Direktoriaus pavaduotojas kuruoja direktoriaus priskirtų jam VRC prie KAM padalinių veiklą.“
.	Pakeičiu 19 punktą ir jį išdėstau taip:
„. VRC prie KAM padalinių vadovai yra atskaitingi VRC prie KAM direktoriui ir direktoriaus pavaduotojui pagal kuravimo sritį.“ 
.	Pakeičiu 20 punktą ir jį išdėstau taip:
„. VRC prie KAM personalą sudaro statutiniai valstybės tarnautojai, karjeros valstybės tarnautojai ir darbuotojai, dirbantys pagal darbo sutartis. VRC prie KAM pareigybių sąrašą tvirtina Lietuvos Respublikos krašto apsaugos ministras.“
.	Pakeičiu 21 punktą ir jį išdėstau taip:
„. VRC prie KAM padalinių veiklą ir vidaus tvarką reglamentuoja VRC prie KAM direktoriaus tvirtinami VRC prie KAM darbo reglamentas, vidaus tvarkos taisyklės, padalinių nuostatai, personalo pareigybių aprašymai / pareiginiai nuostatai.“
. Pripažįstu netekusiu galios 25.2 papunktį.
. Pakeičiu nurodytuoju įsakymu patvirtintą Vyriausybinių ryšių centro prie Krašto apsaugos ministerijos struktūrą ir ją išdėstau nauja redakcija (pridedama).
. N u s t a t a u, kad šio įsakymo 1.1.7 ir 1.2 papunkčiai įsigalioja 2017 m. kovo 1 d. 
Punkto pakeitimai:
Nr. V-1166,
2016-12-20,
paskelbta TAR 2016-12-23, i. k. 2016-29286            
Nr. V-75,
2017-02-01,
paskelbta TAR 2017-02-08, i. k. 2017-02251            




Krašto apsaugos ministras								     Juozas Olekas


Pakeitimai:

1.

                    Lietuvos Respublikos krašto apsaugos ministerija, Įsakymas
                
Nr. V-1166,
2016-12-20,
paskelbta TAR 2016-12-23, i. k. 2016-29286                
Dėl krašto apsaugos ministro 2016 m. lapkričio 14 d. įsakymo Nr. V-1035 „Dėl krašto apsaugos ministro 2013 m. gruodžio 31 d. įsakymo Nr. V-1200 „Dėl Vyriausybinių ryšių centro prie Krašto apsaugos ministerijos nuostatų ir struktūros patvirtinimo“ pakeitimo“ pakeitimo

2.

                    Lietuvos Respublikos krašto apsaugos ministerija, Įsakymas
                
Nr. V-75,
2017-02-01,
paskelbta TAR 2017-02-08, i. k. 2017-02251                
Dėl krašto apsaugos ministro 2016 m. lapkričio 14 d. įsakymo Nr. V-1035 „Dėl krašto apsaugos ministro 2013 m. gruodžio 31 d. įsakymo Nr. V-1200 „Dėl Vyriausybinių ryšių centro prie Krašto apsaugos ministerijos nuostatų ir struktūros patvirtinimo“ pakeitimo“ pakeitimo

